În baza articolului 10 din Hotărârea Adunării Provinciei privind repartizarea mijloacelor bugetare pentru finanțarea și cofinanțarea activităților de program și proiectelor din domeniul educației și instrucției elementare și medii și al nivelului de trai al elevilor din Provincia Autonomă Voivodina ("Buletinul oficial al P.A.V.", nr. 14/17 şi 10/21), și articolului 16, alineatul 2 din Hotărârea Adunării Provinciei privind administrația provincială („Buletinul oficial al P.A.V.” nr.: 37/14, 54/14- altă Hotărâre 37/16, 29/2017, 24/2019, 66/2020 și 38/2021) secretarul provincial pentru educaţie, reglementări, administraţie şi minorităţile naţionale - comunităţile naţionale e m i t e

REGULAMENTUL PRIVIND REPARTIZAREA MIJLOACELOR BUGETARE ALE SECRETARIATULUI PROVINCIAL PENTRU EDUCAŢIE, REGLEMENTĂRI, ADMINISTRAŢIE ŞI MINORITĂŢILE NAŢIONALE – COMUNITĂŢILE NAŢIONALE PENTRU FINANŢAREA ŞI COFINANŢAREA MODERNIZĂRII INFRASTRUCTURII INSTITUȚIILOR PREȘCOLARE DIN TERITORIUL P.A. VOIVODINA

Articolul 1

Prin prezentul regulament se stipulează modul, condiţiile şi criteriile de repartizare a mijloacelor bugetare unităților autoguvernărilor locale din teritoriul P.A. Voivodina, pentru finanțarea și cofinanțarea modernizării infrastructurii instituțiilor preșcolare din teritoriul P.A. Voivodina, în conformitate cu apropriaţiile aprobate în baza Hotărârii Adunării Provinciei privind bugetul Provinciei Autonome Voivodina în cadrul părţii speciale a Secretariatului Provincial pentru Educaţie, Reglementări, Administraţie şi Minorităţile Naţionale – Comunităţile Naţionale (în continuare: Secretariatul).

Sub modernizarea infrastructurii instituțiilor preșcolare din teritoriul P.A. Voivodina, în sensul prezentului regulament se subînțelege construirea și construirea anexelor, reconstruirea, adaptarea, repararea, întreținerea construcțiilor prin investiții, întreținerea curentă a clădirilor și construcțiilor, procurarea documentației tehnice și achiziționarea echipamentului.

Articolul 2

Dreptul la repartizarea mijloacelor pentru destinațiile prevăzute la articolul 1 îl au unitățile autoguvernării locale din teritoriul P.A. Voivodina.

 **Articolul 3**

Acordarea mijloacelor pentru finanțare și cofinanțare pentru destinațiile prevăzute la articolul 1, se efectuează prin intermediul concursului pe care Secretariatul îl publică cel puțin o dată pe an, în conformitate cu planul financiar al Secretariatului.

Concursul se poate publica pentru o anumită destinație, mai multe destinații sau toate destinațiile prevăzute la articolul 1 alineatul 2, ceea ce se stabilește prin concurs.

Concursul conţine date privind denumirea actului în baza căruia se publică concursul, nivelul mijloacelor totale prevăzute pentru repartizare conform concursului, cu privire la faptul cine poate să se prezinte la concurs şi pentru ce destinaţii, criteriile conform cărora se va face clasificarea cererilor la concurs, modul şi termenul de prezentare a cererilor la concurs, precum şi altă documentaţie prin care se dovedeşte îndeplinirea condiţiilor pentru prezentarea cererilor la concurs.

Articolul 4

Concursul se publică pe pagina oficială de internet a Secretariatului, în „Buletinul oficial al Provinciei Autonome Voivodina” şi într-unul din mijloacele de informare publică care acoperă întregul teritoriu al P.A. Voivodina.

Concursul poate fi publicat şi în limbile minorităţilor naţionale – comunităţilor naţionale care sunt în uz oficial în activitatea organelor P.A. Voivodina.

Articolul 5

Cererea la concurs se prezintă la pe formularul unic care se publică pe pagina de internet a Secretariatului într-un termen care nu poate fi mai scurt de 15 zile de la data publicării concursului.

Secretariatul își reține dreptul de a-i solicita semnatarului cererii după necesitate documentația și informații suplimentare.

**Articolul 6**

Secretarul Provincial competent pentru activitățile de învățământ( în continuare: secretarul provincial) va înfiinţa Comisia pentru realizarea concursului (în continuare: Comisia).

Membrii comisiei sunt obligați să semneze declarația că nu au un interes privat în legătură cu activitatea și deciderea Comisiei, respectiv cu desfășurarea concursului (Declarația privind inexistența conflictului de interese).

Conflict de interese există dacă un membru al comisiei sau membri ai familiei acestuia (soț sau partener extraconjugal, copil sau părinte) sunt angajați sau membri ai unui organism al beneficiarului care participă la concurs sau la oricare alt subiect juridic afiliat în orice mod cu beneficiarul respectiv, sau raportat la acești beneficiari au un interes material sau imaterial, contrar interesului public, și anume în cazuri de legături familiale, interese economice sau un alt interes comun.

Membrul comisiei semnează declarația înainte de a întreprinde prima acțiune legată de concurs.

 În caz că află că este în conflict de interese, membrul comisiei este obligat imediat să informeze cu privire la acest fapt ceilalți membrii Comisiei și să fie exceptat din activitatea Comisiei în continuare. Secretariatul decide asupra soluționării conflictului de interese în fiecare caz separat, iar atunci când stabilește conflictul de interese, va numi un nou membru în Comisie ca înlocuitor.

Comisia examinează cererile prezentate la concurs.

Comisia stabileşte îndeplinirea condiţiilor prevăzute în concurs.

În urma examinării cererilor prezentate la concurs, Comisia întocmeşte propunerea pentru repartizarea mijloacelor şi o remite secretarului provincial.

Articolul 7

Comisia nu va examina:

* cererile incomplete;
* sosite după termenul menționat ca ultima zi de prezentare a cererii la concurs;
* cererile nepermise (cererile prezentate din partea persoanelor neautorizate și din partea subiecților care nu sunt prevăzuți prin concurs);
* cererile care nu se referă la destinațiile prevăzute prin concurs;
* cererile beneficiarilor care în anul calendaristic precedent nu au justificat mijloacele repartizate din bugetul Provinciei Autonome Voivodina prin rapoartele financiare și narative.

Articolul 8

Criteriile pentru evaluarea cererilor sunt:

Importanța realizării proiectului în raport cu securitatea elevilor, a educatorilor și a angajaților care folosesc clădirile

1. importanța realizării proiectului în raport cu asigurarea condițiilor calitative pentru șederea și activitatea educativ–instructivă
2. Justificarea financiară a proiectului
3. Durabilitatea proiectului
4. Activitățile întreprinse cu scopul realizării proiectului
5. Sursele asigurate de mijloace pentru realizarea proiectului

Articolul 9

Secretarul provincial examinează propunerea Comisiei şi hotărăşte prin decizie cu privire la repartizarea mijloacelor beneficiarilor.

În decizia prevăzută la alineatul 1 din prezentul articol sunt enumerați semnatarii cererilor cărora nu le-au fost aprobate mijloace (în continuare: beneficiarul) și destinația mijloacelor aprobate.

Decizia prevăzută la alineatul 1 din prezentul articol este definitivă.

Rezultatele concursului se publică pe pagina de internet a Secretariatului.

Articolul 10

Obligaţia pentru repartizarea mijloacelor Secretariatul o va prelua în baza contractului, în sensul legii prin care se reglementează sistemul bugetar.

Articolul 11

Beneficiarul este obligat ca mijloacele acordate să le folosească conform destinaţiilor şi în mod legal, iar mijloacele necheltuite să le restituie în bugetul P.A. Voivodina.

Beneficiarul are obligaţia de a prezenta raport privind folosirea mijloacelor cel târziu în termen de 15 (cincisprezece) zile de la termenul stabilit pentru realizarea destinaţiei pentru care au fost repartizate mijloacele, cu documentaţia aferentă pe care au autentificat-o persoanele responsabile.

Beneficiarul este obligat să restituie mijloacele primite în bugetul P.A. Voivodina, în cazul în care se stabilește că mijloacele nu au fost folosite pentru realizarea destinației pentru care au fost acordate.

În cazul suspectării că mijloacele acordate în anumite cazuri n-au fost folosite conform destinaţiei, Secretariatul va demara procedura în faţa organului provincial al administraţiei competent inspecţia bugetară, în vederea controlului folosirii mijloacelor conform destinaţiei şi în mod legal.

Articolul 12

Pe data intrării în vigoare a prezentului regulament se abrogă Regulamentul privind repartizarea mijloacelor bugetare ale Secretariatului Provincial pentru Educaţie, Reglementări, Administraţie şi Minorităţile Naţionale – Comunităţile Naţionale pentru finanţarea şi cofinanţarea modernizării infrastructurii instituțiilor preșcolare din teritoriul Provinciei Autonome Voivodina („Buletinul oficial” nr. 14/17)

Articolul 13

Prezentul regulament intră în vigoare pe data publicării în „Buletinul oficial al Provinciei Autonome Voivodina” și va fi postat pe site-ul oficial al Secretariatului Provincial pentru Educație, Reglementări, Administrație și Minoritățile Naționale - Comunități Naționale.

Numărul: 128-454-7/2023-04

Novi Sad, 13 februarie 2023

 SECRETAR PROVINCIAL

 Szakállas Zsolt